# José Manuel Pinto Colorado

José Manuel Pinto Colorado (Puerto de Santa María, Cadis, 8 de novembre del 1975) és un exfutbolista professional andalús, que jugava com a porter; va jugar durant sis temporades al FC Barcelona.

## Trajectòria
### Com a futbolista

Pinto es va formar en el CD Safa San Luis de la seva localitat natal, fins als 18 anys que va fitxar pel Reial Betis. En els seus primers anys a Sevilla va defensar la porteria del filial bètic a Segona Divisió B. La baixa de Valerio, a mitjan temporada 1997/98, li va permetre donar el salt al primer equip com a porter suplent, encara que aquesta mateixa campanya va arribar fins i tot a debutar a Primera Divisió, el 10 de maig del 1998, substituint el lesionat Toni Prats.
L'estiu de 1998 es va incorporar al Celta de Vigo. Durant diversos anys va alternar la titularitat i la banqueta amb el francès Richard Dutruel primer i posteriorment amb Óscar Pablo Cavallero Rodríguez. Amb el club vigués va participar en dues ocasions en la Copa de la UEFA i una en la Lliga de Campions de la UEFA. A més, va ser campió de la Copa Intertoto l'any 2000 (jugant com a titular els dos partits de la final davant el Zenit Sant Petersburg) i subcampió de la Copa del Rei el 2001.
El descens a Segona Divisió del Celta, la temporada 2003/04, va suposar l'arribada a la banqueta de Fernando Vázquez, qui va confiar a Pinto la titularitat. La següent temporada, novament a Primera, Pinto continuà com a titular indiscutible i va conquistar el Trofeu Zamora com a porter menys golejat del campionat. No obstant això, un any més tard, el seu equip va perdre novament la categoria.
Jugant a Segona Divisió, el 18 de gener del 2008 es va anunciar oficialment la seva incorporació, en qualitat de cedit, al FC Barcelona, que buscava un porter per suplir Albert Jorquera, porter suplent lesionat en un partit de la selecció catalana a les darreries de desembre de 2007 per a la resta de la temporada. Els blaugranes van pagar 500.000 euros per una cessió de sis mesos, reservant-se una opció de compra sense cost addicional. Finalment, quan van acabar els mesos de la cessió, el Barça va fitxar Pinto per una temporada més al Camp Nou.
El 28 d'agost de 2009 fou suplent en el partit de la Supercopa d'Europa que enfrontà el Barça contra l'FC Xakhtar Donetsk, que l'equip blaugrana guanyà per 1 a 0 en la pròrroga.
El març de 2011 es va anunciar la seva renovació un any més, fins al 30 de juny de 2012 i a partir d'aquí va anar renovant any rere any. El maig de 2014, en el darrer partit de la termporada contra l'Atlètic de Madrid va esdevenir el jugador més veterà que disputa un partit de lliga amb el Barça, amb 38 anys, sis mesos i nou dies.
El 19 de maig de 2014, després de sis temporades al club, el FC Barcelona va decidir de no prorrogar-li més el contracte, coincidint amb l'anunci del fitxatge de Marc-André ter Stegen.

## Palmarès
### Campionats estatals

| Títol | Club | País | Any |
| Copa del Rei | Futbol Club Barcelona | Catalunya | 2008-09 |
| Lliga espanyola | Futbol Club Barcelona | Catalunya | 2008-09 |
| Supercopa espanyola | Futbol Club Barcelona | Catalunya | 2009 |
| Lliga espanyola | Futbol Club Barcelona | Catalunya | 2009-10 |
| Supercopa espanyola | Futbol Club Barcelona | Catalunya | 2010 |
| Lliga espanyola | Futbol Club Barcelona | Catalunya | 2010-11 |
| Supercopa espanyola | Futbol Club Barcelona | Catalunya | 2011 |
| Copa del Rei | Futbol Club Barcelona | Catalunya | 2011-12 |
| Lliga espanyola | Futbol Club Barcelona | Catalunya | 2012-13 |
| Supercopa espanyola | Futbol Club Barcelona | Catalunya | 2013 |

### Campionats internacionals

| Títol | Club | País | Any |
| Copa Intertoto | Celta de Vigo | Espanya | 2000 |
| Lliga de Campions | Futbol Club Barcelona | Catalunya | 2008-2009 |
| Supercopa d'Europa | Futbol Club Barcelona | Catalunya | 2009 |
| Campionat del Món de Clubs | FC Barcelona | Catalunya | 2009 |
| Lliga de Campions | Futbol Club Barcelona | Catalunya | 2010-11 |
| Supercopa d'Europa | Futbol Club Barcelona | Catalunya | 2011 |
| Campionat del Món de Clubs | Futbol Club Barcelona | Catalunya | 2011 |

### Distincions individuals

| Distinció | Any |
| Trofeu Zamora | 2006 |

## Referències

* 1 2 «La trajectòria de José Manuel Pinto, en 10 dades». Web del FC Barcelona. [Consulta: 21 maig 2014].
* 1 2 «El Barça renueva a Pinto». uefa.com, 28-03-2011. [Consulta: 19 desembre 2011].
* ↑ «Pinto, el guardaespaldas» (en castellà). El Mundo Deportivo, 20-01-2008. Arxivat de l'original el 2008-01-22. [Consulta: 18 desembre 2011].
* 1 2 «Acta de la final de la Supercopa d'Europa de 2009» (en anglès). UEFA, 28-08-2009. [Consulta: 9 setembre 2013].
* ↑ «Arriba Ter Stegen i marxa Pinto». Web del FC Barcelona. [Consulta: 19 maig 2014].
* ↑ «El Barça, campió de Lliga per quart cop en les darreres cinc temporades». Diari Ara, 11-05-2013. [Consulta: 12 maig 2013].
* ↑ «El Barça de Tata Martino guanya la Supercopa davant l'Atlètic, en empatar al Camp Nou (0-0)». 324.cat, 29-08-2013. [Consulta: 29 agost 2013].
* ↑ «El Barça continua essent el millor equip del món». VilaWeb, 18-12-2011.

## Enllaços externs

* Fitxa de Pinto al Web Oficial del FC Barcelona Arxivat 2009-07-01 a Wayback Machine. (castellà)
* Wahin Makinaciones, discogràfica de José Manuel Pinto (castellà)
* Soloporteros.com - Entrevista publicada l'agost de 2006 Arxivat 2011-12-14 a Wayback Machine. (castellà)
* goal.com Entrevista publicada el 3-12-2006 (castellà)
* Fitxa in Betisweb Arxivat 2013-09-04 at Archive.is (castellà)
José Manuel Pinto Colorado amb el Barça - Plantilles de navegació :
FC Barcelona 2007-081 V. Valdés · 3 Milito · 4 Márquez · 5 Puyol · 6 Xavi · 7 Guðjohnsen · 8 Iniesta · 9 Eto'o · 10 Ronaldinho · 11 Zambrotta · 13 Pinto · 14 Henry · 15 Edmílson · 16 Sylvinho · 17 Gio dos Santos · 18 Ezquerro · 19 Messi · 20 Deco · 21 Thuram · 22 Abidal · 23 Oleguer · 24 Touré Yaya · 25 Jorquera · 27 Bojan · 30 Víctor Sánchez · 33 Pedro · 36 Víctor Vázquez · 37 Fali · 38 Rueda · Entrenador Frank Rijkaard
El Barça del Triplet (2008-2009)1 Víctor Valdés  · 2 Cáceres  · 3 Piqué  · 4 Márquez  · 5 Puyol  · 6 Xavi  · 7 Guðjohnsen  · 8 Iniesta  · 9 Eto'o  · 10 Messi  · 11 Bojan  · 13 Pinto  · 14 Henry  · 15 Keita  · 16 Sylvinho  · 18 Milito  · 20 Dani Alves  · 21 Hleb  · 22 Abidal  · 24 Touré Yaya  · 25 Jorquera  · 27 Pedro  · 28 Busquets  · 29 Víctor Sánchez  · Entrenador Pep Guardiola
FC Barcelona 2009-101 V. Valdés · 2 Dani Alves · 3 Piqué · 4 Márquez · 5 Puyol · 6 Xavi · 8 Iniesta · 9 Ibrahimović · 10 Messi · 11 Bojan · 13 Pinto · 14 Henry · 15 Keita · 16 Busquets · 17 Pedro · 18 Milito · 19 Maxwell · 21 Txigrinski · 22 Abidal · 24 Touré Yaya · 28 Dos Santos · 32 Fontàs · 34 Thiago · 35 Jeffrén · 40 Bartra · Entrenador Pep Guardiola
FC Barcelona 2010-111 V. Valdés · 2 Dani Alves · 3 Piqué · 5 Puyol · 6 Xavi · 7 Villa · 8 Iniesta · 9 Bojan · 10 Messi · 11 Jeffrén · 13 Pinto · 14 Mascherano · 15 Keita · 16 Busquets · 17 Pedro · 18 Milito · 19 Maxwell · 20 Afellay · 21 Adriano · 22 Abidal · 26 Fontàs · 27 Nolito · 28 Sergi Roberto · 30 Thiago · 32 Bartra · 34 Dos Santos · 37 Oriol Romeu · 40 Montoya · Entrenador Pep Guardiola
FC Barcelona 2011-121 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 13 Pinto · 14 Mascherano · 15 Keita · 16 Busquets · 17 Pedro · 19 Maxwell · 20 Afellay · 21 Adriano · 22 Abidal · 23 Cuenca · 24 Fontàs · 26 Muniesa · 27 Deulofeu · 28 Dos Santos · 30 Sergi Roberto · 32 Bartra · 35 Montoya · 37 Tello · Entrenador Pep Guardiola
FC Barcelona 2012-131 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 12 Dos Santos · 13 Pinto · 14 Mascherano · 15 Bartra · 16 Busquets · 17 Pedro · 18 Jordi Alba · 19 Montoya · 21 Adriano · 22 Abidal · 25 Song · 27 Deulofeu · 28 Sergi Roberto · 37 Tello · Entrenador Tito Vilanova (J. 1-16 - J. 30-38) · Jordi Roura (J. 17-29)
FC Barcelona 2013-141 V. Valdés · 2 Montoya · 3 Piqué · 4 Cesc · 5 Puyol · 6 Xavi · 7 Pedro · 8 Iniesta · 9 Alexis · 10 Messi · 11 Neymar · 12 Dos Santos · 13 Pinto · 14 Mascherano · 15 Bartra · 16 Busquets · 17 Song · 18 Jordi Alba · 19 Afellay · 20 Tello · 21 Adriano · 22 Dani Alves · 24 Sergi Roberto · 28 Adama · 29 Dongou · Entrenador Tata Martino :